ตอนนี้ผมไม่เหลืออะไรสักอย่างในชีวิต บ้าน รถ การงาน คนที่ผมรัก ก็จากผมไป ที่จริงมันก็เป็นความของผมเองที่ไม่เชื่อฟังใคร ไปเล่นพนันบอลจนแฟนผมจับได้ครั้งแรกก็ทะเลาะกันแรงอยู่แต่ไม่ถึงกับต้องเลิกกับ แต่ผมก็ยังไม่คิดที่จะเลิกเล่นพนันบอลจนครั้งนี้มันรุนแรงมากที่ทะเลาะกันเพราะผมเล่นพนันจนทำให้ต้องเป็นหนี้เขามากมายจนต้องขายบ้านขายรถไม่เหลืออะไรเลยแฟนก็ขอเลิก ผมต้องออกจากงานเพื่อกลับมาอยู่ที่บ้านเกิดที่เชืยงใหม่ วันแรกที่เลิกกันผมก็ยังรู้สึกเฉยๆแต่วันที่2ที่นอนไม่หลับเพราะรู้สึกผิด คิดมากจนเคลียดจนนอนไม่หลับกินก็กินไม่ได้ ผมไม่รู้จะไปปรึกษาใครเพราะทุกคนเขาหนีจากผมไปหมดเพราะว่าผมมันไม่ดี ผมรู้สึกผิดมาก รู้สึกเสียใจกับสิ่งที่เกิดขึ้นกับผม ผิดจนไม่น่าให้อภัย ที่เสียใจมากที่สุดก็คือการที่ต้องเสียคนที่ผมรักและรักผมมากดีกับผมมาตลอด คอยช่วยเหลือผมตอนที่ผมไม่งานทำผมไม่มีเงินเธอก็คอยช่วยเหลือ แต่ผมกลับต้องทำให้เธอต้องเสียใจหลายต่อหลายครั้ง เธอเคยบอกให้ผมเลิกเล่นการพนันแต่ผมก็ยังไม่เชื่อฟังเธอ จนสุดท้ายทำให้ไม่เหลืออะไรเหลือ ผมเครียดมาก กินไม่ได้นอนไม่หลับมา3วันแล้ว เก็บตัวเงียบอยู่แต่ในบ้านคนเดียว คิดแต่ว่ารู้สึกผิดกับเรื่องที่เกิดขึ้น คิดอะไรไม่ออก สมองเบลอๆ หาทางออกไม่เจอ ไม่รู้จะคุยกับใคร บางทีก็นั่งร้องไห้ออกมา เป็นแบบนี้มาตั้งแต่วันที่เกิดเรื่อง ผมสงสัยว่าผมจะเป็นโรคซึมเศร้าหรือเปล่า บางครั้งเคยคิดว่าจะฆ่าตัวตายเหมือนกัน เพราะคิดว่าตัวเองไร้ค่า อยู่ไปก็เท่านั้น ผมหาทางออกไม่เจอจริงๆครับ
สวัสดีค่ะ Art’s @จากที่เล่ามา คิดว่า Art’s มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ Art’s ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ